OpenLLM-France/wikimedia huggingface dataset:
# Euskal artzain txakur iletsu

Iletsua da euskal artzain txakurraren aldaeretako bat; Euskal Herriko bertako txakur arraza horren beste aldaera, berriz, Gorbeiakoa da.
1995eko ekainetik du estandarra ezarria Eusko Jaurlaritzak. Arraza izendapen hauek ez dute onarpenik Nazioarteko Federazio Zinologikoaren zerrendetan.

## Ezaugarriak

Iletsuaren ezaugarri nagusia, duen ilea da. Ile asko du, eta hankak estaltzen dizkio. Ilearen kolorea horixka edota kanela kolorekoa da.
Beste barietatearekin alderatuz gero, ile luzeagoa dute bizkarraldean eta aurreko hanketan. Bularra ere zabalagoa dute, buru handiagoa ere bai eta belarriak beti erorita dauzkate.
Arrek batazbeste 53,87 zm. neurtzen dute bizkar-gurutzean. 17-33 kiloko pisua izaten dute normalean.
Izaerari dagokionez, txakur leiala da. Iletsua betidanik erabili izan da artaldeak zaintzeko eta gidatzeko.

## Ikus, gainera

* Txakurra euskal mitologian

## Kanpo estekak

* Bideoa: Euskal Artzain Txakurraren bi aldaeren, hau da iletsuaren eta Gorbeiakoaren, deskribapena, YouTube
* Euskal artzain txakurraren deskribapena, Nekanet webgunean
* (Gaztelaniaz) Euskal artzain txakurraren ataria
* (Gaztelaniaz) Euskal artzain txakurraren bi aldaeren arraza estandarra
* Datuak: Q12257578
* ↑ HISTORIA EAT | Euskal Artzain Txakurra. (Noiz kontsultatua: 2022-10-30).
* ↑ «Perros de pastor y perros boyeros (excepto perros boyeros suizos)» www.fci.be (Noiz kontsultatua: 2022-10-30).
* ↑ Txakur arrazak. Nekanet.
# Frantzisko Deuna Ikastetxe Publikoa (Iruñea)

Frantzisko Deuna Ikastetxe Publikoa Nafarroako Iruñea hiriburuan dagoen ikastetxe publiko bat da. Iruñeko Udal Eskolen eraikinean dago.

## Kokalekua

Alde Zaharrean dago, Kale Berriaren 28. zenbakian, eta fatxada nagusia San Frantzisko plazan du.

## Historia

1905eko maiatzaren 9an inauguratu zen, Julian Arteaga arkitektoak diseinatutako eraikinean (Nafarroako Parlamentua dagoen eraikinaren egilea ere), ordurarte frantziskotarren komentua zegoen orubean.

## Ikastetxea

* Hezkuntza mota: haurtzaindegia eta lehen mailako hezkuntza.
* Hizkuntza ereduak: D (euskaraz eta gaztelania ikasgai gisa), A (gaztelaniaz eta euskara ikasgai gisa) eta G (gaztelania).
* Zerbitzuak: jantokia eta talde psikopedagogikoa (orientatzailea, logopeda eta irakasle laguntzailea).
* 800 metro karatuko kirol instalakuntzak, bertan hezkuntza fisikoa eta eskolako kirolen jarduerak burutzen dira. Gimnasia erritmikako Udal Kirol Eskola. Helduentzako mantenimendurako gimnasiaren Udal Egitaraua. Eskolako ordutegitik kanpo derrigorrezko tasaren ordainketa burututa erabilgarriak.
* Estalitako instalazioak: Gimnasioa.
* Estalirik gabeko instalakuntzak: eskubaloi jokalekua, aretoko-futbol zelaia eta bi minisaskibaloi jokalekuz osatutako kiroldegi pista.
* Kirolak: eskubaloia, futbitoa, saskibaloia eta minisaskibaloia.
* Elkarteak: Frantzisko Deuna Ikastetxeko Gurasoen Elkartea eta Haur eta Lehen Mailako Hezkuntzako Frantzisko Deuna Ikastetxeko Ikasle Ohien Elkartea.

## Ikus gainera

* San Frantzisko plaza (Iruñea)
* San Frantzisko Asiskoaren monumentua (Iruñea)

## Kanpo estekak

* Frantzisko Deuna Ikastetxe Publikoaren webgunea (Gaztelaniaz)
* Datuak: Q25479786
# Frantzisko Etxebeste

Frantzisko Etxebeste (Aginaga (Usurbil), 1683ko azaroaren 20a - Mexiko Hiria, 1753ko urriaren 20a) gipuzkoar militar eta merkataria izan zen, Mexikon eta Filipinetan ibili zena. Jeronimo Etxebeste eta Maria Ana Abaliaren semea izan zen.

## Bizitza

Bere bizitzari buruzko datu gutxi batzuk besterik ez daude. Militarra izan zen, eta horrela Espainia Berrira (Mexikora) iritsi zen erregeren galeoien jeneral postuan, eta handik Filipinetaraino joan zen.
Ondoren Mexikon Casa Echeveste sortu zuen bere kontutik, merkataritza lanak egin ahal izateko ekialdearekin.
Horretaz aparte hainbat kargu izan zituen bertako administrazioan, epaitegietan, eginkizun militarretan, etab.

## Eragindako lanak

Cofradia de nuestra señora de Aranzazu (Arantzazuko Ama Birjinaren kofradiakoa) izan zen, bertan, Mexikon, 1681ean sortua. Kofradia honetan parte hartzen zuten bertan bizi ziren euskaldunak, eta bere helburua karitatezko lanak egitea zen.
Horien lanik aipagarriena Vizcainas ikastetxea Colegio de las vizcaínas, bertako emakumeen hezkuntza garatzeko eta bultzatzeko sortutako eskola. 1732an sortua. Hasieran neska umezurtz eta alargunentzat bazan ere, gaur egun eskola arrunta da. Hau izan da garai kolonialetik etengabe zabalik egon den instituzioa.
Hil eta gero, utzitako diruekin egin ahal izan ziren bi lan Usurbilen. Lehenengoa Usurbilgo Salbatore elizaren dorrea eraiki, eta bigarrena Aginagako San Frantzisko Asiskoaren ermita.

## Erreferentziak

* ↑ Vicente, Luis Lerchundi. (2009). «Los Achega de Usúrbil en el siglo XVI» Boletín de la Real Sociedad Bascongada de Amigos del País 65 (2): 599–665. ISSN 0211-111X. (Noiz kontsultatua: 2022-05-21).

## Bibliografia

* El patronazgo del general Francisco de Echeveste. Arretxea, Larraitz; Lertxundi, Mikel.
* Ondare: cuadernos de artes plasticas y monumentales. BIBLID [1137-4403 (2000), 19; 269-276. Euskomedia.org

## Ikus, gainera

* Ambrosio Meabe
* Datuak: Q20492451
* Multimedia: Francisco de Echeveste / Q20492451
# Frantzisko Atutxa

Frantzisko Atutxa (Dima, Bizkaia, 1908ko uztailaren 23a - Lima, Peru, 1973ko uztailaren 27a) euskal idazlea.

## Lanak
### Poesia

* Mugarra begiraria (1969, Gudari)

## Kanpo loturak

* Frantzisko Atutxa literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12257993
# Frantzisko Beraskola

Frantzisko Beraskola Saez de Castañiza (1564ko otsailaren 13a-1598ko irailaren 18a) fraide frantziskotar gordexolatarra izan zen.
1595ean Huelvan (Espainia) itsasoratu eta Florida aldera (gaur egungo Ameriketako Estatu Batuetan) joan zen misiolari, hango amerindiarrek martirioan hil zuten arte.
Gaur egun, jaioterriko pilotalekuak bere izena darama.

## Kanpo estekak

* (Gaztelaniaz)Aipamena Gordexolako udal webgunean
* Datuak: Q12257994
# Frantzisko Egia Beaumont

Frantzisko Egia Beaumont (Lizarra, Nafarroa Garaia, 1602 – Napoli, c. 1652) militarra eta idazlea izan zen. Bi urtez Italian gerran aritu ondoren Frantziako eta Kataluniako borroketan jardun zuen, Espainiako erregearen zerbitzuan. Erregezalea zen; Defensa de la verdad contra la proclamación y triunfos de la monarquía de Felipe IV obra idatzi zuen katalanen erasoei aurre egitearren. Komediak ere idatzi zituen: La fe en Pamplona y su primer obispo; Emblemas de San Fermín; Historias del Serenísimo Príncipe Don Carlos de Navarra; El monstruo español en minas y combates, Felice en armas y desgraciado en ellas; Guerras en España y Francia por la parte de Labort, Navarra, la Provincia y Perpiñán, 1634-1642. Obra hauen aztarnarik ez da geratu ordea. Harena da, halaber, Estrella cautiva o historia de la ciudad de Estella y su Merindad obra luzea (1644); lan hau ez da oraindik argitara eman.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257949
# Frantzisko Elizalde

Frantzisko Elizalde (Muskitz, Imotz, Nafarroa, 1646 - ?) Nafarroako apaiz eta idazlea izan zen.

## Biografia

Karlos II.a Espainiako erregearen emaztea zen Neuburgeko Marianaren aitor-entzulea izan zen. Dotrina bat idatzi zuen euskaraz: Apezendako dotrina christiana uscaras (Iruñea, 1735).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257995
# Frantzisko Esquivel

Frantzisko Esquivel Landa (Gasteiz, 1550 – Cagliari, 1624ko irailaren 21a) arabar apaiza izan zen. Garrantzi handiko karguak izan zituen Eliza Katolikoaren baitan. 1584an Leongo Unibertsitatean zuzenbide zibil eta kanoniko ikasi zituen. Cagliariko artzapezpikua ere izan zen.

## Erreferentziak

* ↑ Pala, Alberto. (2011). I vescovi di Cagliari: 1605-1624 Francesco Desquivel. in: L'eco della primaziale., 31-35 or..
* ↑ Turtas, Raimondo. (1999). Storia della chiesa in Sardegna: dalle origini al Duemila. Erroma: Città nuova.
* Datuak: Q3750984
# Fockbek

Fockbek Alemaniako udalerria da. Schleswig-Holstein estatuan kokatuta dago, [[Rendsburg-Eckernförde (barrutia)|Rendsburg-Eckernförde]] barrutian. 2014an 6.170 biztanle zituen 26,65 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q554323
* Multimedia: Fockbek / Q554323
# Fodderty

Fodderty, Eskoziako gaeleraz: Fodhraitidh, Eskoziako etxalde txiki bat da, Highland eskualdeko Ross eta Cromarty barrutian.

## Kanpo estekak

* Datuak: Q2667320
* Multimedia: Fodderty / Q2667320
# Focicchia

Focicchia, (korsikeraz: Fughjuchja) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 31 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q245010
* Multimedia: Focicchia / Q245010
# Focuri

Focuri Errumaniako udalerri bat da, Iași konderrian. 3.729 biztanle ditu, 60,73 kilometro koadroko azaleran banatuta.

## Herriak

Udalerrian honako herriak daude:
Focuri $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5074441
# Focus

Focus herbeherear rock progresibo musika talde bat da. 1969an lehenbiziko taldekide hauek sortu zuten: Thijs van Leer (tekladua eta txirula), Jan Akkerman (gitarra), Martin Dresden (baxu elektrikoa) eta Hans Cleuver (bateria). Heuren bi abesti ospetsuenak "Hocus Pocus" eta "Sylvia" dira.

## Diskografia
### Álbumes

* In and Out of Focus (1971)
* Moving Waves (1971)
* Focus III (1972)
* Focus at the Rainbow (1973)
* Hamburger Concerto (1974)
* Mother Focus (1975)
* Ship of Memories (1977)
* Focus con Proby (1978)
* Focus (1985)
* Focus 8 (2002)
* Live at the BBC 1976 (2004)
* Focus 9 / New Skin (2006)
* Focus X (2012)

### Sencillos

* "Hocus Pocus" / Janis
* Sylvia / Love Remembered
* House Of The King / Black Beauty
* House of the King / O Avondrood ("Red sky at night" abestiaren ahozko bertsioa)
* Tommy / Focus II
* Harem Scarem / Early Birth
* Mother Focus / I Need A Bathroom
* P's March / Focus II
* Hocus Pocus / Hocus Pocus (AEBtako bertsioa)
* Russian Roulette / Ole' Judy
* Glider

## Kanpo estekak

* Focus musika taldearen webgunea (Ingelesez)
* Biografia baimendua (Ingelesez)
* Official Jan Akkermanen webgunea (Ingelesez)
* Official Jan Duméeren webgunea (Ingelesez)
* Official Niels van der Steenhovenen webgunea (Ingelesez)
* Datuak: Q288918
* Multimedia: Focus (band) / Q288918
# Focșani

Focşani (fokˈʃanʲ ahoskatua; alemanez: Fokschan; hungarieraz: Foksány) Errumania ekialdeko hiri bat da, Vrancea konderriko hiriburua, Moldavia eskualdean.

## Biztanleria

2002. urteko erroldaren arabera, Araden 101.854 biztanle zeuden. Jatorriaren arabera, honela banatzen dira:
* Errumaniarrak: %98,68
* Hungariarrak: %0,05
* Ijitoak: %1,07
* Beste jatorriren batekoak: %0,2

## Senidetutako hiriak

* Tivoli (Italia)
* Potenza (Italia)
* 's-Hertogenbosch (Herbehereak)
* Patras (Grezia)
* Ramat Gan (Israel)
* Berd (Armenia)
* Banja Luka (Bosnia-Herzegovina)

## Erreferentziak

* ↑ (Errumanieraz) INSSE vranceamedia.ro. (2012-2-2). 2011 Census. .

## Kanpo estekak

* Webgune ofiziala (Errumanieraz)
* Datuak: Q192265
* Multimedia: Focșani / Q192265
# Focke-Wulf Fw 200 Condor

Focke-Wulf Fw 200 Condor :
| Mota | miaketa-hegazkina, bonbaketaria, garraio-hegazkina |
| Eraikitzailea | Focke-Wulf |
| Lehenengo hegaldia | 1937ko uztailaren 27a |
| Egoera | Erretiratua |
| Erabiltzaile nagusia | Luftwaffe Deutsche Lufthansa Syndicato Condor |
| Prudukzio urteak | 1937-1944 |
| Unitate eraikiak | 276 |
Focke-Wulf Fw 200 Condor, Alemaniako helmen handiko miaketa-hegazkin bat izan zen. Focke-Wulf hegazkinlaritza konpainiak ekoitzi eta 1937ko uztailaren 27an lehenbiziko hegaldia burutu zuen.
Bigarren Mundu Gerran Luftwaffek aliatuen ontziak atzemateko miaketa-hegazkin gisa emaitza bikainekin erabili zuen, ontziak hondoratu edota U-Boot alemaniar itsaspekoei laguntza ematen ere bai. Hortaz gain, bonbaketari eta garraio-hegazkin gisa ere erabilia izan zen.
Winston Churchillek "Atlantikoko zigorra" ezizena ipini zion, Atlantikoan aliatuen ontzi ugari hondoratu zituelako.

## Kanpo estekak

* Datuak: Q157485
* Multimedia: Focke-Wulf Fw 200 Condor / Q157485
# Fockendorf

Fockendorf Alemaniako udalerria da. Turingia estatuan kokatuta dago, [[Altenburger Land (barrutia)|Altenburger Land]] barrutian. 2014an 822 biztanle zituen 8,83 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q37618
* Multimedia: Fockendorf / Q37618
# Etsaut

Etsaut (okzitanieraz Eth Saut) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q765829
* Multimedia: Etsaut / Q765829
# Etsaiaren zigor zuzenbidea

Etsaiaren zigor zuzenbidea (Feindstrafrecht alemanieraz) Günther Jakobs legelariak 1985ean proposatutako teoria da, adierazten duena bereziki arriskugarritzat hartzen den kriminalitateari aurre egiterakoan subjektuaren portaera eta arriskugarritasuna zigortzea, eta ez subjektuaren egintzak berak.
Jakobsen iritziz, etsaiaren zigor zuzenbide honek hiru oinarri ditu: a) etsaiari zigorra aurreratzea; b) zigorren proportzionaltasun eza eta zenbait berme prozesal kentzea edo arintzea; c) talde batzuen gainean (terroristak, kriminal antolatuak...) berariaz ezartzea zigor gogorrak. Teoria honi jarraikiz, beraz, bi zigor zuzenbide leudeke: herritarrarena eta etsaiarena.

## Ikus, gainera

* Biktimak euskal gatazkan

## Kanpo estekak

* Datuak: Q905314
# Etsuko Handa

Etsuko Handa (japonieraz: 半田 悦子, Handa Etsuko, 1965eko Maiatzaren 10a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1981 | 5 | 1 |
| 1982 | 0 | 0 |
| 1983 | 0 | 0 |
| 1984 | 3 | 0 |
| 1985 | 0 | 0 |
| 1986 | 13 | 2 |
| 1987 | 4 | 0 |
| 1988 | 3 | 1 |
| 1989 | 9 | 6 |
| 1990 | 6 | 4 |
| 1991 | 8 | 2 |
| 1992 | 0 | 0 |
| 1993 | 5 | 3 |
| 1994 | 5 | 0 |
| 1995 | 7 | 0 |
| 1996 | 7 | 0 |
| Guztira | 75 | 19 |

## Erreferentziak

* ↑ Japan Football Association
* Datuak: Q11407074
# Etsain

Etsain Nafarroa Garaiko iparraldeko kontzejua da, Anue udalerrikoa. 2007ko urtarrilaren 1eko erroldaren arabera, 28 biztanle zituen.

## Demografia

Etsaingo biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 38 | 36 | 36 | 36 | 35 | 32 | 31 | 28 |

## Kultura
### Euskara

XX. mendeko euskararen egoera tamalgarriaren lekuko, hilerrian hilarri batek zera dio:
EMEN DATZA ERRO YABEN DAR URBANO LANDA ETXEKO SEMEA. ERRIONTAKO AZKENEN EUSKALDUNA 1953 URTE.

## Kanpo estekak

* Datuak: Q3059375
* Multimedia: Etsain / Q3059375
# Etsaitasun

Etsaitasun, baita Areriotasun ere, psikologian, barneko ukapen edo arbuio sozial kolerikoa da. Etsaitasuna emozionalki kargatutako portaera oldarkor gisa ikusten da. Eguneroko hizkeran gehiago erabiltzen da haserrearen eta erasoaren sinonimo gisa.
George Kellyk garatutako eraikuntza pertsonalaren psikologiaren parte da. Honela definitu du: ebidentzia bat onartzeko ezezko kategorikoa. Etsaitasunezko gizabanako batek ez du bere iritzia berraztertu nahi, baizik eta mundua konbentzitu eta behartu nahi du bere pentsaerara egokitzeko, kostua edo ahalegina kontuan hartu gabe.
Historikoki ehiztari-biltzaileentzat, tribu-talde txikitik kanpoko ezezagun bakoitza etsaitasun iturri potentziala zen. Era berean, Grezia arkaikoan, komunitate guztiak etsaitasun egoeran zeuden, ezkutuan edo agerian, beste komunitate guztiekin - abegikortasunaren eskubide eta betebeharrak pixkanaka apaldutako zerbait. Etsaitasunaren eta abegikortasunaren bi poloen arteko tirabirak emozio indartsua izaten jarraitzen du XXI. mendean.

## Komunikazio ez-berbala

Funtzionamendu mental automatikoak iradokitzen du giza etsaitasun-adierazle unibertsalen artean hortzak estutzea edo astintzea, ukabilak estutzea eta astintzea eta keinuak egitea. Desmond Morrisek oinen zanpaketa eta kolpea gehituko zituen. Zeelanda Berriko Hakak etsaitasun zeinu ez-ahozkoen multzo erritualizatua adierazten du.

## Erreferentziak

* ↑ D Lester, Theories of Personality (1995) 52 or.
* ↑ M I Finley, The World of Odysseus (Pelican 1967) 113-4 eta 116-7 or.
* ↑ K Thorpe ed., Hospitality and Hostility in the Multilingual Global Village (2014) 2-7 or.
* ↑ D Morris, The Naked Ape Trilogy (London 1988) 109 or.

## Ikus, gainera

* Emozio
* Agresibitate
* Frustrazio
* Haserre

## Kanpo estekak

* Datuak: Q2729863
* Multimedia: Hostility / Q2729863
# Etschberg

Etschberg Alemaniako udalerria da. Renania-Palatinatua estatuan dago, [[Kusel (barrutia)|Kusel]] barrutian. 2014an 681 biztanle zituen 3,45 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q563507
* Multimedia: Etschberg / Q563507
# Etsipen

Etsipena, dezepzioa edo desengainua itxarondako edo irrikatutako gertaerak, egoerak, emaitzak eta helburuak ez gauzatzeagatik sortzen den sentimendua da, bereziki horien gainean ilusio handia jarri denean.

## Ikus, gainera

* Desilusio

## Kanpo-estekak

* Datuak: Q621206
* Multimedia: Disappointment / Q621206
# Fort-de-France

Fort-de-France (frantsesez fɔʁ də fʁɑ̃s ahoskatua) Frantziar Karibeko itsasoz haraindiko Martinika lurraldeko hiriburua da. Halaber, Karibeko hiririk garrantzitsuenetakoa da. Esportazio nagusiak azukrea, fruta eta kakaoa dira.
Hiria Fort-de-France - Aimé Césaire aireportuak zerbitzatzen du.

## Klima

Datu klimatikoak (Fort-de-France (1981–2010 bataz-bestekoak, muturrekoak 1932–egun)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 31.5 | 32.1 | 33.6 | 33.0 | 33.9 | 33.6 | 33.6 | 33.0 | 33.8 | 33.0 | 32.1 | 31.3 | 33.9 |
| Batez besteko tenperatura maximoa (°C) | 27.5 | 27.8 | 28.5 | 29.4 | 29.8 | 29.5 | 29.5 | 30.0 | 30.3 | 30.0 | 29.0 | 28.1 | 29.1 |
| Batez besteko tenperatura (ºC) | 24.7 | 24.7 | 25.2 | 26.1 | 26.7 | 26.8 | 26.7 | 27.0 | 27.2 | 26.9 | 26.2 | 25.3 | 26.1 |
| Batez besteko tenperatura minimoa (°C) | 21.9 | 21.7 | 22.0 | 22.8 | 23.6 | 24.0 | 23.9 | 24.0 | 24.0 | 23.8 | 23.4 | 22.6 | 23.1 |
| Erregistraturiko tenperatura minimoa (°C) | 17.8 | 17.3 | 18.6 | 18.9 | 19.9 | 20.0 | 18.4 | 19.5 | 17.9 | 20.2 | 19.7 | 17.4 | 17.3 |
| Euria (mm) | 119.5 | 77.8 | 74.3 | 94.0 | 131.5 | 159.8 | 219.3 | 254.7 | 234.5 | 265.9 | 254.5 | 134.7 | 2020.5 |
| Euri egunak (≥ 1.0 mm) | 18.93 | 13.60 | 12.77 | 11.50 | 12.70 | 16.43 | 20.00 | 19.57 | 17.90 | 18.17 | 19.00 | 17.60 | 198.2 |
| Eguzki orduak | 203.6 | 198.5 | 223.8 | 211.3 | 208.1 | 191.0 | 200.7 | 224.5 | 206.1 | 182.9 | 184.4 | 201.8 | 2436.8 |
| Iturria: Météo France ||||||||||||||

## Auzoak

* Balata
* Bellevue
* Chateauboeuf
* Citron
* Clairière
* Cluny
* Coridon
* Crozanville
* De Briant
* Des Rochers
* Didier
* Dillon
* Ermitage
* Floréal
* Godissard
* Langelier-Bellevue
* La Meynard
* La Médaille
* Montgérald
* Morne Calebasse
* Morne Laurent
* Morne Morissot
* Morne Pichevin
* Morne Tartenson
* Morne Venté
* Moutte
* Pointe des Nègres
* Post-Colon
* Ravine-Bouillé
* Ravine-Vilaine
* Redoute
* Renéville
* Rodate
* Rive Droite
* Sainte-Catherine
* Sainte-Thérèse
* Terres-Sainville
* Texaco
* Tivoli
* Trénelle
* Volga

## Hiri senidetuak

* Belém (Brasil)

## Erreferentziak

* ↑ Berria. Estilo Liburua. .
* ↑ (Frantsesez) Météo France. Données climatiques de la station de Fort de France. .
* ↑ (Frantsesez) Météo France. Climat Martinique. .
* ↑ (Frantsesez) Météo France. Fort–de–France Desaix (972). in: Fiche Climatologique: Statistiques 1981–2010 et records..

## Kanpo estekak

* Webgune ofiziala
* Datuak: Q81621
* Multimedia: Fort-de-France / Q81621
# Fort-de-Franceko barrutia

Fort-de-Franceko barrutia Martinika departamenduaren barruan dagoen Frantziako barruti bat da. 166.139 biztanle ditu 171 kilometro koadrotan. Guztira 4 udalerri ditu. Bere hiriburua Fort-de-France da.

## Kanpo estekak

* Datuak: Q701213
# Forsyth konderria (Georgia)

Forsyth konderria (ingelesez: Forsyth County) Georgiako konderri bat da, Ameriketako Estatu Batuetan. Hiriburua Cumming da. 2010eko zentsuaren arabera 175.511 biztanle zituen, Forsyth kilometro koadroko azaleran.

## Geografia

Forsyth konderriak 640,16 kilometro koadro ditu. Horietatik 59,95 ura dira. Beste 580,21 lurra dira.

## Demografia

2010eko zentsoan bizi ziren 175.511 pertsonetatik 157.493 txuriak edo hispanoak dira. Horietatik hispano edo latino kategorian 16.550 dira. 4.287 beltzak edo afroamerikarrak. 362 amerikar natiboak ziren eta 54 Hawaii edo Pazifikoko irletako natiboak. 10.875 asiarrak ziren. Bestelako arraza bat kategorian 316 biztanle daude. Bukatzeko euren burua arraza bat baino gehiagotan 2.124 pertsonek kokatzen zuten.

### Biztanleria piramidea
## Kanpo estekak

* Datuak: Q493092
* Multimedia: Forsyth County, Georgia / Q493092
# Forsyth konderria (Ipar Carolina)

Forsyth konderria (ingelesez: Forsyth County) Ipar Carolinako konderri bat da, Ameriketako Estatu Batuetan. Hiriburua Winston-Salem da. 2010eko zentsuaren arabera 350.670 biztanle zituen, Forsyth kilometro koadroko azaleran.

## Geografia

Forsyth konderriak 1.068,88 kilometro koadro ditu. Horietatik 11,78 ura dira. Beste 1.057,1 lurra dira. Biztanleria dentsitatea 328,07 da.

## Demografia

2010eko zentsoan bizi ziren 350.670 pertsonetatik 247.709 txuriak edo hispanoak dira. Horietatik hispano edo latino kategorian 41.775 dira. 89.533 beltzak edo afroamerikarrak. 894 amerikar natiboak ziren eta 156 Hawaii edo Pazifikoko irletako natiboak. 6.427 asiarrak ziren. Bestelako arraza bat kategorian 696 biztanle daude. Bukatzeko euren burua arraza bat baino gehiagotan 5.255 pertsonek kokatzen zuten.

### Biztanleria piramidea
## Kanpo estekak

* Datuak: Q509926
* Multimedia: Forsyth County, North Carolina / Q509926
# Fort-Coulonge (Quebec)

Fort-Coulonge Quebeceko udalerri bat da, Kanadan. Outaouais eskualdean kokatuta dago, eta horren barruan dagoen Pontiac konderriko eskualde udalerria da.. 2011ko zentsoaren arabera 1,377 biztanle zituen 3.19 kilometro koadroko azaleran.

## Kanpo estekak

* Datuak: Q3077737
* Multimedia: Fort-Coulonge / Q3077737
# Fosfofibrita

Fosfofibrita fosfato motako minerala da.

## Ezaugarriak

Fosfofibrita fosfato mineralaren formula kimikoa hau da: ${\ce {(H2O,K)3.5Fe8(PO4)6(OH)7 * 5H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Fosfofibrite: Mineral information, data and localities.» www.mindat.org (Noiz kontsultatua: 12-05-2019).
# Fosfofilita

Fosfofilita fosfato motako minerala da.

## Ezaugarriak

Fosfofilita fosfato mineralaren formula kimikoa hau da: ${\ce {Zn2Fe(PO4)2 * 4H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 - 3,5 da.

## Erreferentziak

* 1 2 (Ingelesez) «Fosfophyllite: Mineral information, data and localities.» www.mindat.org (Noiz kontsultatua: 12-05-2019).
# Fosfogartrellita

Fosfogartrellita fosfato motako minerala da eta tsumcorita taldearen kidea da.

## Ezaugarriak

Fosfogartrellita fosfato mineralaren formula kimikoa hau da: ${\ce {Pb(Cu,Fe^{3+})2(PO4,AsO4)2 * 2(H2O,OH)}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Fosfogartrellite: Mineral information, data and localities.» www.mindat.org (Noiz kontsultatua: 12-05-2019).